27/07/2013

"Sense ficció" descobreix, amb documentació totalment inèdita, el consell de guerra per rebelió militar a què va ser sotmès Jordi Pujol el 13 de juny de 1960 per ser el presumpte autor del full clandestí. El contingut del documental s'ha elaborat a partir dels documents de la Causa Sumaríssima I IV 60, una documentació que no s'ha pogut consultar fins ara, 52 anys després dels fets que van acabar amb una condemna de presó de set anys per a Pujol i de tres per a l'impressor Francesc Pizón. El documental compta amb el testimoni del mateix Jordi Pujol, entre altres entrevistats.